Giver kængurukørsel

Den holdning deler Harry Lahrmann, lektor ved trafikforskningsgruppen på Aalborg Universitet.

Politiets erfaringer ved Aabybro er udtryk for det, man kalder kængurukørsel, forklarer han.

Det vil sige, at bilisterne går først ned og så op i tempo igen, når de skal passere en stærekasse, og det er ikke noget nyt, understreger Harry Lahrmann.

- Det var præcist det, som den test, man havde med stærekasser for fem til syv år siden, viste. At den hastighedsnedsættende effekt holder lige omkring stærekassen. Så forsvinder den igen, siger han.

Ikke rocket science

Harry Lahrmann kalder det på den baggrund en dårlig ide at erstatte fotovogne med stærekasser.

- Det er ikke rocket science det her. Hvis man bare lige tænker sig om i forhold til, hvordan man selv har det, så ved man jo godt, hvordan man kører. Derfor bliver man nødt til at have overraskelseselementet fra fotovognene.

Hvis man udfaser fotovognene, er der fare for, at flere vil komme til skade i trafikken, mener han.